《翁丈柔中同侄昭文相访留两日既别赠以诗》
宋代·林亦之

委巷无过客，明灯迎此翁。
欢欣屐齿折，羞涩酒瓶空。
烧芋随家法，论诗到国风。
胡麻煮清枣，更拟故人同。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。